見道
註釋與引用

↑  
《雜阿含經·四三五經》：「佛告長者：此四聖諦，漸次無間[等]，非頓無間等（）。佛告長者：若有說言，於苦聖諦未無間等，而於彼苦集聖諦、苦滅聖諦、苦滅道跡聖諦無間等者，此說不應，所以者何？若於苦聖諦未無間等，而欲於苦集聖諦、苦滅聖諦、苦滅道跡聖諦無間等者，無有是處。」

《集異門論》：「梵行求者，從世第一法，趣苦法智忍時，有梵行求非有梵行，所以者何？八支聖道，說名梵行；彼於爾時，未得、未近得，未有、未現有。從苦法智忍，趣苦法智時，有梵行求亦有梵行，……彼於爾時，已得、已近得，已有、已現有。如是，從苦法智，趣苦類智忍；從苦類智忍，趣苦類智；從苦類智，趣集法智忍；從集法智忍，趣集法智；從集法智，趣集類智忍；從集類智忍，趣集類智；從集類智，趣滅法智忍；從滅法智忍，趣滅法智；從滅法智，趣滅類智忍；從滅類智忍，趣滅類智；從滅類智，趣道法智忍；從道法智忍，趣道法智；從道法智，趣道類智忍；從道類智忍，趣道類智；從道類智，趣道類智，或趣所餘無漏智時，有梵行求亦有梵行。……」

《大毘婆沙論》：「謂或有說：於四聖諦一時現觀，如分別論者。問：彼何故作是說？答：彼依契經，如世尊說：『若於苦諦，無有疑惑，於集、滅、道諦，亦無有疑惑。』既於四諦頓無疑惑，故知現觀定頓非漸。為遮彼意，顯：現觀時，於四聖諦，定漸非頓。若不爾者，便違契經，如契經說：『給孤獨長者，來詣佛所，頂禮佛足，白佛言：世尊！諸瑜伽師，於四聖諦，為頓現觀？為漸現觀？佛告居士：諸瑜伽師，於四聖諦，定漸現觀，如漸登上四桄梯法。』」
↑  
《品類論》：「云何見苦所斷？謂：若意處，隨信、隨法行，苦現觀邊忍所斷；此復云何？謂：見苦所斷，二十八隨眠，相應意處。云何見集所斷？謂：若意處，隨信、隨法行，集現觀邊忍所斷；此復云何？謂：見集所斷，十九隨眠，相應意處。云何見滅所斷？謂：若意處，隨信、隨法行，滅現觀邊忍所斷；此復云何？謂：見滅所斷，十九隨眠，相應意處。云何見道所斷？謂：若意處，隨信、隨法行，道現觀邊忍所斷；此復云何？謂：見道所斷，二十二隨眠，相應意處。云何修所斷？謂：若意處，學見迹，修所斷；此復云何？謂：修所斷，十隨眠，相應意處，及不染污有漏意處。」

《眾事分阿毘曇論》：「云何見斷？若意入，隨信行、隨法行人，無間忍等斷。」

《大毘婆沙論》：「問：何故名見所斷？何故名修所斷耶？見不離修，修不離見，如何建立二所斷名？答：雖見道中，亦有如實修可得；修道中，亦有如實見可得；而見者，是慧修者；是不放逸如實者，是增廣義，或猛利義。見道中，慧多，不放逸少；修道中，不放逸，多慧少。……復次、若以隨信、隨法行道斷者，名見所斷；若以信勝解、見至、身證道斷者，名修所斷。復次、若以初頓起道而斷者，名見所斷；若以後數起道而斷，名修所斷。……」
「現觀者，謂見道；此忍近彼故，名為邊。」「云何為見？乃至廣說。問：何故作此論？答：為止他宗，顯正理故。……或復有說：現觀邊忍，亦是智性，如譬喻者；彼作是說：無漏智眼，初墮境時，說名為忍，後安住境，說名為智；如涉路者，於平坦處；初念止息，後便安住。大德亦說：下智名忍，上智名智。為遮彼意，顯：無漏忍，是見非智。……復次、此智蘊中，應具分別，見、智、慧，三自性差別，故作斯論。」
↑  
《品類論》：「此九十八隨眠，幾見所斷？幾修所斷？答：八十八見所斷，十修所斷。」

迦多衍尼子《發智論》：「九十八隨眠中，二十八見所斷，十修所斷。餘若異生，斷修所斷；世尊弟子，斷見所斷。」

《大毘婆沙論》：「九十八隨眠中，二十八見所斷，謂：有頂前四部；十修所斷，謂：三界修所斷部。餘若異生，斷修所斷；世尊弟子，斷見所斷，謂：下八地前四部。問：若二十八見所斷，十修所斷，餘不定者，《品類足論》何故說『九十八隨眠中、八十八見所斷、十修所斷』耶？答：此文是了義，彼文是不了義。……」
「譬喻者作如是說：異生不能斷諸煩惱。大德（覺天）說曰：異生無有斷隨眠義，但能伏纏。若作是說，於理無損。問：彼何故作此執？答：依契經故，謂契經說：『若以聖慧見法斷者，是名真斷。』非諸異生已有聖慧故，未能斷。……為遮彼意顯：諸異生，以世俗道，亦能斷結。」「聖者見道，現在前時，斷見所斷；後若修道，現在前時，斷修所斷。異生修道，現在前時，總斷五部，以諸異生，不能分別五部差別，唯能總斷。」
↑ 迦多衍尼子《發智論》：「又世尊說：『大目乾連！底沙梵天，不說第六無相住者耶？』云何名第六無相住者耶？答：隨信行、隨法行，名為第六無相住者，所以者何，此二無相，不可安立，不可施設，在此在彼。若苦法智忍，若苦法智，廣說乃至，若道類智忍，以此無相，不可安立，不可施設，在此在彼，故名第六無相住者。」《大毘婆沙論》：「問：云何得知隨信、法行，名為第六無相住者？答：一切聖者，總有七種，底沙梵天，已說五種，未說隨信、隨法行者故，知此二合為第六無相住者。」「云何隨信行補特伽羅？謂有一類，本來稟性多信、多愛、多恩、多樂、多隨順、多勝解，不好思量、觀察、簡擇。由彼稟性多信等故，……漸次引起世第一法。次復引生苦法智忍，從此見道十五剎那，一切皆名隨信行者。此隨信行補特伽羅，或是預流向，或是一來向。或是不還向。謂： 云何隨法行補特伽羅？謂有一類，本來稟性多思、多量、多觀察、多簡擇，不好信愛、思樂、隨順、及與勝解，由彼稟性多思等故，……所餘廣說，如隨信行。」
若具縛，或乃至斷五品結已，入正性離生，彼於見道十五心頃，名預流向。
若斷六品，或乃至斷八品結已，入正性離生，彼於見道十五心頃，名一來向。
若離欲染，或乃至離無所有處染已，入正性離生，彼於見道十五心頃，名不還向。
↑  
《阿毘曇毘婆沙論》：「得『正決定』者，見道是也。問曰：一切聖道，是正決定，何故獨稱見道是也？答曰：或有說者：諸煩惱，令眾生，善根不熟，愛潤增長，染著不離；彼見諦道，能令眾生，善根成熟，乾竭愛水，離諸染著，不作覆障，不為所壞，不雜餘心，是故見道名正決定。或有說者：眾生根熟，入於聖道，是故見道名正決定。復有說者：拔煩惱根，入於聖道，是故見道名正決定。復有說者：捨五人種，入八人性，是故見道名正決定。或有說者：扶持長養，名正決定；猶如牛馬，因於水草，長養性命；一切聖人，因於見道，長養慧命，是故見道名正決定。或有說者：此法解縛，永更不繫，是故見道名正決定。或有說者：正必定義，是決定義，自有決定而非正，所謂邪定，是故必定名正決定。或有說者：相應如法義，是決定義；見道相應如法故，名正決定。」

《大毘婆沙論》：「有餘師說：此文應言，入『正性決定』，所以者何？謂：於此時，從不定聚出，入正定聚故。復次、行者爾時，捨邪定聚所依異生性，入正定聚所依見道，是故名為入正性決定。復次、行者爾時，捨五同分，入八同分；五同分者，謂：諸異生所有同分，依彼能造五無間故；八同分者，謂：諸聖者所有同分，依彼能得四向、果故。彼於爾時，捨邪定分，入正定分，是故名入正性決定。復次、所入見道，非邪定聚，故名正性；非不定聚，故名決定。……
尊者世友作如是說：有誦名入『正性離生』，謂：諸聖道永滅顛倒故，名正性；離隔生故，復名離生，謂：無始來，見、修所斷，二分煩惱，展轉和合，作諸惡事，性剛強故，說名為生。見道起已，斷彼一分，令彼展轉永乖離故。世第一法，為此一分等無間緣故，名為入。有誦名入『正性決定』，謂：見道位，無漏相續，必無餘隔故，名決定。後位不然，餘如前說。」
↑  
《大毘婆沙論》：「有作是言：……以此『尼夜摩』聲，亦顯『任持』義。……譬喻部師作如是說：……以『夜摩』聲，亦顯『繫』義；『尼』謂遮止，亦顯『離』義。……聲論者言：……以『夜摩』聲，亦顯『往』義；『尼』謂遮止，亦顯『不』義。……」
↑  
《大毘婆沙論》：「能入『正性離生』者，謂：此心、心所法，能入見道。問：一切聖道，皆是正性，亦是離生，何故此中獨說見道？答：一切煩惱，或諸貪愛，令諸善根，不得成熟，及令諸有，潤合起過，雖皆名生；而見所斷，於此所說生義增上，見道能為畢竟對治，是故見道獨說離生。諸不正見，要由見道，能畢竟斷，故名正性。世第一法，無間引起，故說能入正性離生。復次、一切煩惱，或諸貪愛，……皆名為生；見道起已，摧彼勢力，令不復為增上生過，由此見道獨名離生。……由此義故，尊者妙音作如是說：諸有情類，善根成熟，能入見道，是故見道名為離生。復次、見所斷惑，令諸有情墮諸惡趣，受諸劇苦，……是故此惑說名為生；見道能滅故，名離生。……復次、有身見等，剛強難伏，……說名生；見道能滅故，名離生。……復次、此中生名，顯異生性，能起暴惡諸惑業故；見道捨彼故，說離生。……復次、見修所斷，諸煩惱聚，展轉相助，引無窮生；見道起已，摧彼勢力，令不能招無窮生過，是故見道獨謂離生。……復次、異生身中，煩惱惡業，極不調順故，說為生；諸瑜伽師，於此淪沒；見道拔彼，置聖位中故，名離生。……復次、見所斷惑，猶如根栽，生無窮過；見道永拔故，名離生。」
↑  
《雜阿含·61經》：「世尊告諸比丘：有五受陰。……比丘！若於此法以智慧思惟、觀察、分別、忍，是名隨信行；超昇離生，越凡夫地，未得須陀洹果，中間不死，必得須陀洹果。比丘！若於此法增上智慧思惟、觀察、忍，是名隨法行；超昇離生，越凡夫地，未得須陀洹果，中間不死，必得須陀洹果。」 

《雜阿含·892經》：「世尊告諸比丘：有內六入處。……於此六法觀察忍，名為信行，超昇離生，離凡夫地，未得須陀洹果，乃至未命終，要得須陀洹果。若此諸法增上觀察忍，名為法行，超昇離生，離凡夫地，未得須陀洹果，乃至未命終，要得須陀洹果。」
↑ 《中阿含經·大品·福田經》：「世尊告曰：居士！世中凡有二種福田人，云何為二？一者、學人，二者無學人；學人有十八，無學人有九。居士！云何十八學人？信行、法行，信解脫、見到、身證，家家、一種；向須陀洹，得須陀洹，向斯陀含、得斯陀含，向阿那含、得阿那含；中般涅槃、生般涅槃、行般涅槃、無行般涅槃、上流色究竟，是謂十八學人。居士！云何九無學人？思法，昇進法，不動法；退法，不退法，護法，護則不退，不護則退；實住法，慧解脫，俱解脫，是謂九無學人。」《雜阿含經·八二三經》：「 《雜阿含經·九三六經》：「佛告摩訶男：……
何等為增上戒？是比丘戒滿足，少定，少慧，於彼彼分細微戒，乃至受持學戒。如是知、如是見，斷三結，貪、恚、癡薄，得一種子道；若彼地未等覺者，得斯陀含；彼地未等覺者，名家家；彼地未等覺者，得須陀洹；彼地未等覺者，得隨法行；彼地未等覺者，得隨信行，是名增上戒學。
何等為增上意學？是比丘戒滿足，定滿足，少於慧，於彼彼分細微戒，乃至受持學戒。如是知、如是見，斷五下分結，謂：身見、戒取、疑、貪欲、瞋恚，斷此五下分結，得中般涅槃；於彼未等覺者，得生般涅槃；於彼未等覺者，得無行般涅槃；於彼未等覺者，得有行般涅槃；於彼未等覺者，得上流般涅槃，是名增上意學。
何等為增上慧學？是比丘學戒滿足，定滿足，慧滿足。如是知、如是見，欲有漏心解脫，有有漏心解脫，無明漏心解脫，解脫知見：『我生已盡，梵行是立，所作已作，自知不受後有。』是名增上慧學。」
摩訶男！聖弟子，於佛，一向淨信，於法、僧，一向淨信，於法，利智、出智、決定智；八解脫具足，身作證；以智慧見，有漏斷知；如是，聖弟子，不趣地獄、畜生、餓鬼，不墮惡趣，說阿羅漢俱解脫。復次、摩訶男！聖弟子，一向於佛清淨信，乃至決定智慧；不得八解脫，身作證，具足住；然彼知見有漏斷；是名聖弟子，不墮惡趣，乃至慧解脫。
復次，……八解脫，身作證，具足住；而不見有漏斷；是名聖弟子，不墮惡趣，乃至身證。復次，……不得八解脫，身作證，具足住；然於正法、律，如實知見；是名聖弟子，不墮惡趣，乃至見到。復次，……於正法、律，如實知見，不得見到；是名聖弟子，不墮惡趣，乃至信解脫。
復次，摩訶男！聖弟子，信於佛，言說清淨，信法、信僧，言說清淨；於五法，增上智慧，審諦堪忍，謂：信、精進、念、定、慧；是名聖弟子，不墮惡趣，乃至隨法行。復次，……乃至五法少慧，……；是名聖弟子，不墮惡趣，乃至隨信行。」
↑  
《雜阿含經·六五二經》：「若比丘，於此五根，若利、若滿足，得阿羅漢。若軟、若劣，得阿那含。若軟、若劣，得斯陀含。若軟、若劣，得須陀洹。滿足者，成滿足事；不滿足者，成不滿足事；於此五根，不空無果。若於此五根一切無者，我說彼為外道凡夫之數。」

《雜阿含經·六五三經》：「若比丘，於彼五根，增上明利，滿足者，得阿羅漢俱分解脫。若軟、若劣者，得身證。於彼若軟、若劣，得見到。於彼若軟、若劣，得信解脫。於彼若軟、若劣，得一種。於彼若軟、若劣，得斯陀含。於彼若軟、若劣，得家家。於彼若軟、若劣，得七有。於彼若軟、若劣，得法行。於彼若軟、若劣，得信行。……如是，滿足者，作滿足事；減少者，作減少事；彼諸根，則不空無果。若無此諸根者，我說彼為作凡夫數。」

《增一阿含經·九眾生居品·七經》：「今有九種之人，離於苦患，云何為九？所謂：向阿羅漢，得阿羅漢，向阿那含，得阿那含，向斯陀含，得斯陀含，向須陀洹，得須陀洹，種性人（）為九。」
↑ 《大毘婆沙論》：「云何隨信行補特伽羅？……云何隨法行補特伽羅？……云何信勝解補特伽羅？謂：隨信行，得道類智，捨隨信行，得信勝解。問：彼於爾時，何所捨得？答：捨名得名，捨道得道。捨名者，捨隨信行名；得名者，得信勝解名。捨道者，捨見道；得道者，得修道。此信勝解補特伽羅，或是預流果，或是一來向；或是一來果，或是不還向；或是不還果，或是阿羅漢向。謂： 云何見至補特伽羅？謂：隨法行，得道類智，捨隨法行，得見至。問：彼於爾時，何所捨得？答：……捨道者，捨見道；得道者，得修道。此見至補特伽羅，或是預流果，乃至或是阿羅漢向，如信勝解，應說其相。云何身證補特伽羅？謂：信勝解，或見至，以身具證八解脫，未以慧盡諸漏，彼捨信勝解，或見至，得身證。……云何慧解脫補特伽羅？謂：信勝解，或見至，但以慧盡諸漏，未以身具證八解脫，彼捨信勝解，或見至，得慧解脫。問：彼於爾時，何所捨得？答：……捨道者，捨修道；得道者，得無學道。云何俱解脫補特伽羅？謂：慧解脫，或見至，或身證，以身具證八解脫，亦以慧盡諸漏，彼捨慧解脫，或見至，或身證，得俱解脫。……捨道者，捨修道；得道者，得無學道。若諸菩薩，證得無上正等菩提，彼盡智時，捨見至，得俱解脫。……」「此中家家，是預流差別；一間，是一來差別。家家有二種，謂：生二家、三家別故。生二家者，謂：斷欲界前四品結，餘有欲界二有種子。生三家者，謂斷欲界前三品結，餘有欲界三有種子。……一間者，謂：斷欲界前七品或八品結，餘有欲界一有種子。問：彼或猶有二品結在。何故說彼為一間耶？答：不以一品煩惱在故，名為一間，但以彼有一有種子名一間故。」「有五不還，謂：中般涅槃，生般涅槃，有行般涅槃，無行般涅槃，上流往色究竟。」「阿羅漢有六種：一、退法，二、思法，三、護法，四、安住法，五、堪達法，六、不動法。」
住預流果，未勝進來，名預流果；若從此勝進，名一來向。
若住一來果，未勝進來，名一來果；若從此勝進，名不還向。
若住不還果，未勝進來，名不還果；若從此勝進，名阿羅漢向。
↑  
《大毘婆沙論》：「善根有三種，一、順福分，二、順解脫分，三、順決擇分。」

「諸異生，總有二種：一內、二外。不斷善根，說名為內；斷善根者，說名為外。」
↑  
《大毘婆沙論》：「預流果先廣加行者：謂彼先求解脫果故，精勤修習惠施、淨戒，不淨觀、持息念、念住、聞思修慧，及煖頂忍世第一法，并見道中十五心頃，即此總名安足堅固。」

「聞所成慧者，如觀十八界自、共相等。思所成慧者，如持息念、四念住等。修所成慧者，如煖、頂、忍、世第一法等。」
↑  
《大毘婆沙論》：「外國師說：十六心剎那，皆是見道。」
↑  
《大毘婆沙論》：「問：以世俗道，離諸染時，無間、解脫，有幾行相？答：諸無間道，有三行相：一、麁行相，二、苦行相，三、障行相；諸解脫道，有三行相：一、靜行相，二、妙行相，三、離行相。」

《俱舍論》：「非寂靜故，說名為麁。由大劬勞方能越故，非美妙故，說名為苦。由多麁重能違害故，非出離故，說名為障；由此，能礙越自地故，如獄厚壁，能障出離。靜、妙、離三，翻此應釋。」
↑  
《俱舍論》：「見道位中，聖者有二：一、隨信行，二、隨法行。由根鈍、利，別立二名，諸鈍根，名隨信行者；諸利根，名隨法行者。……即二聖者，由於修惑，具斷有殊，立為三向，謂：彼二聖，若於先時，未以世道斷修斷惑，名為具縛，或先已斷欲界一品，乃至五品，至此位中，名初果向，趣初果故。言初果者，謂預流果，此於一切沙門果中，必初得故。若先已斷欲界六品，或七八品，至此位中，名第二果向，趣第二果故。第二果者，謂一來果，遍得果中，此第二故。若先已離欲界九品，或先已斷初定一品，乃至具離無所有處，至此位中，名第三果向，趣第三果故。第三果者，謂不還果，數准前釋。」
↑  
智顗《妙法蓮華經玄義》:「阿毘曇有門，明七賢七聖，斷伏之位，委在兩論，今略出有門中草之位，初明七賢，次明七聖位。七賢者：一、五停心，二、別相念處，三、總相念處，四、煗法，五、頂法，六、忍法，七、世第一法。通稱賢者，隣聖曰賢，能以似解伏見，因似發真，故言隣聖。又天魔外道，愛見流轉，不識四諦，此七位人，明識四諦，大經云：『我昔與汝等，不見四真諦 (云云) 。』見四諦者，識屬愛四諦，識屬見四諦，皆能明了，若解四諦，則所見真正，無有邪曲，故是賢人相也。……七聖位者，一、隨信行，二、隨法行，三、信解，四、見得，五、身證，六、時解脫羅漢，七、不時解脫羅漢。通名聖者，正也，苦忍明發，捨凡性入聖性，真智見理，故名聖人。」
↑ 《三法度論》：「近行禪者，忍、名、想。近於思惟，故曰近行禪。問：為近誰？答：如前說善勝。問：如前已說四禪，何故重說？答：前說禪，是趣生死勝，此趣出要勝，此次第觀真諦。如人始度曠野，見種種妙好華池，若干清泉盈滿，及園觀種種華樹嚴飾；見已作是念：『此非空野中可得，必近城邑。』如是，行者在生死曠野，婬怒癡煩勞，得真知識故， 是世間第一法，由世尊想。是謂近行禪，彼次第，如夢覺見親，後得聖諦觀，亦如是。」《四阿鋡暮抄解》：「思惟疾行陰、界、處，無常、無我、苦所有觀，若欲，是有忍(三忍)增。思惟不動，如夢中見樂，見其形像，苦時相見，是想增。世間最好法，世尊想。如是，是禪行，其中間覺見喜，是聖諦時。」. [ 2017-01-06 ] . （原始内容存档于2020-08-09）.
正思惟，觀陰、界、入，無常、苦、空、無我時，若欲樂，是謂忍。
正思惟，意不動，是謂名。
如夢中見親，如鏡中像，如是苦觀，想。
↑  
《部執異論》：「忍、名、相、世第一法，此四位名正定。」

窺基《異部宗輪論述記》：「即忍、名、相、世第一法。初觀四諦，但總忍可，名『忍』。亦觀四諦，名『名』。次觀四諦所詮體，名『相』，世第一法可知。此根本所誦，但說此四，而為善根。」
↑ 《三法度論》：「見地者，法、觀、未知智。法智，觀智，未知智，此是見地智。 此十二智，見地廣當知。」
於中法智者，是現智義，譬如良醫，知癰已熟，以利刀破癰，然後以指貫通道，令不傷脈，而後破癰；彼修行人，亦如是，正思惟，觀欲界苦時，斷見苦所斷煩惱，然後生第二智；如欲界苦、無常，色、無色界，亦如是，從此比智，斷色、無色界煩惱，是謂見苦三智。
欲界，愛苦因，是法智，即是觀智；如是，色、無色界，未知智，是見習三智。
欲界滅止，是法智，即是觀智；如是，色、無色界，未知智，是謂見盡三智。
此道滅欲界苦，是法智，即是觀智；如是、色無色界，未知智，是謂見道三智。
↑  
窺基《異部宗輪論述記》：「若已入正性離生、十二心等者。此中諦別，有三心，一、苦法智，即觀欲界苦；二、苦法忍，後觀欲界苦諦惑，斷未斷，以猶有上界惑故，重觀斷等；三、苦類智，即合觀色、無色界苦。以苦諦三界盡故，不復重觀故，合十二心。第十三心，或說即道類智第二念相續心，或總觀四諦心。次第超越得果，皆爾；次第得第二、三果，如常。」
↑  
婆藪跋摩《四諦論》：「四念處觀是初發行位，即解脫分。四正勤名忍位，四如意足是名位，五根名相位，五力名第一法位，此四通名決了位。八聖道名見位。七覺分名修位。盡智無生智名究竟位，是果非因故，不立為道。」
↑  
《成實論》:「以說滅盡，名知見淨，故知見滅，名見聖諦。又先法住智，後泥洹智，故見滅諦，名得聖道。」「又《城喻經》說：『我若未知老死、老死生、老死滅、老死滅道，乃至諸行、諸行生、諸行滅、諸行滅道，不自說我得無上道，若如實知，自說得佛。』如是等見，若是得道見者，則十六心不名得道。」
↑  印順. .   [2017-01-07]. （原始内容存档于2020-08-09）. 無為法，但立一滅諦，所以說：「見滅諦故，名為得道」，與大眾及分別說者相同。但證入滅諦的修證次第，卻是漸入的，如『論』卷二（大正三二‧二五一中）說：「假名心，法心，空心；滅此三心，故名滅諦」。……這一現觀次第，從一時見諦來說，同於大眾、分別說者。但修行過程，實融攝了說一切有部的漸入。說一切有部論宗，本立假名有與實法有。但以為見道，是漸見四諦的理性。在那時，已形成假實二諦，事理二諦的二重二諦。所以本論的二重二諦，與說一切有部有密切關係，只是以滅諦代四諦理而已。就是在見諦以前，也立暖、頂、忍、世第一法，與說一切有部論宗相同。